Dječji vrtić GRIGOR VITEZ  
SAMOBOR  
Perkovčeva 88/1

Samobor, 31.3.2020.

Članovima Upravnog vijeća

Poštovani članovi Upravnog vijeća,

Sazivam 33. sjednicu Upravnog vijeća (elektronsku sjednicu), a temeljem članka 23. Poslovnika o radu Upravnog vijeća, **za utorak, 31.3.2020., sa rokom očitovanja u srijedu, 1.4.2020. u 12sati.**

Dnevni red:

1. Radni odnosi – donošenje odluke o zapošljavanju temeljem raspisanog natječaja za sljedeća radna mjesta:
2. Odgojitelj (1 izvršitelj) , na određeno puno radno vrijeme, najdulje do 31.8.2020.
3. Spremačica (1 izvršitelj), na određeno puno radno vrijeme, do povratka odsutne radnice
4. Donošenje Plana upisa za 2020./2021. pedagošku godinu
5. Donošenje Odluke o upisu za ped.godinu. 2020./2021.
6. Imenovanje Povjerenstva za upis djece za ped. godinu 2020,/2021.

**Obrazloženje**

Ad) 1. Dječji vrtić Grigor Vitez, temeljem odluke Upravnog vijeća raspisao je natječaje za 1 odgojitelja na određeno vrijeme (najdulje do 31.8.2020.) i 1 spremačicu na određeno vrijeme, do povratka odsutne radnice. (tabele s pristiglim molbama u privitku).

**Ravnateljica predlaže JASMINU HORVAT, odgojiteljicu koja u vrtiću radi od 15.9.2016. godine i IVANU JAGODIĆ za spremačicu.**

**Ravnateljica predlaže da se navedeni kandidati izaberu, no ugovori o radu će se sklopiti tek kada se završi cijela epidemiološka situacija uzrokovana virusom COVID-19, odnosno tek kad vrtić opet počne sa svakodnevnim radom, te ukoliko će tada još postojati potreba za zapošljavanjem navedenih predloženih radnica.**

Ad) 2. Na prošloj sjednici Upravnog vijeća donesen je prijedlog Plana upisa za pedagošku godinu 2020./2021., upućen je na prethodnu suglasnost Osnivaču.

**Temeljem dobivene suglasnosti, ravnateljica Sandra Ivanuš predlaže donošenje Plana upisa za Dječji vrtić GRIGOR VITEZ za pedagošku godinu 2020./2021.**

Ad) 3. **Ravnateljica predlaže donošenje Odluke o upisu u DV Grigor Vitez za pedagošku godinu 2020./2021., kojom je određen termin provođenja postupka upisa od 13.4.2020. – 30.4.2020., te potrebna dokumentacija za upis, kao i dodatna kojom se ostvaruju dodatni bodovi.**

Napominje da će novi Zahtjev za upis u DV Grigor Vitez za novu pedagošku godinu, kao i popis sve potrebne dokumentacije, sljedeći tjedan biti objavljeni na web stranici DV Grigor Vitez, kako bi roditelji na vrijeme mogli sve popuniti i pripremiti. Zbog sprječavanja širenja virusa COVID-19, roditelji će biti obaviješteni o načinu predavanja Zahtjeva za upis.

Ad) 4. Temeljem Pravilnika o upisu DV Grigor Vitez, potrebno je imenovati Povjerenstvo za upis djece za ped.god. 2020./2021.

**Ravnateljica predlaže da Povjerenstvo za upis djece za pedagošku godinu 2020./2021. čine:**

1. **KSENIJA BAŠIĆ – predsjednica povjerenstva**
2. **BERNARDICA HORVAT PETRAVIĆ – član**
3. **RENATA JURINEC - član**

Molimo da se pojedinačno očitujete o svakoj predloženoj točki dnevnog reda.

Predsjednica Upravnog vijeća

Mateja Sučić